Απόφαση αριθ. 135

της 1ης Ιουλίου 1987

σχετικά με τη χορήγηση των παροχών σε είδος που αναφέρονται στο άρθρο 17 παράγραφος 7 και στο άρθρο 60 παράγραφος 6 του κανονισμού (ΕΟΚ) αριθ. 574/72 και την έννοια της επείγουσας περίπτωσης κατά την έννοια του άρθρου 20 του κανονισμού (ΕΟΚ) αριθ. 1408/71 και της απόλυτα επείγουσας περίπτωσης κατά την έννοια των άρθρων 17 παράγραφος 7 και 60 παράγραφος 6 του κανονισμού (ΕΟΚ) αριθ. 574/72

(1988/C 64/02)

Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,

Έχοντας υπόψη το άρθρο 81 στοιχείο α) του κανονισμού (ΕΟΚ) αριθ. 1408/71 του Συμσουλίου της 14ης Ιουνίου 1971 σύμφωνα με το οποίο είναι επιφορτισμένη να χειρίζεται όλα τα διοικητικά θέματα ή θέματα ερμηνείας που δημιουργούνται από τις διατάξεις των κανονισμών (ΕΟΚ) αριθ. 1408/71 και μεταγενεστέρων,

το άρθρο 20 του κανονισμού (ΕΟΚ) αριθ. 1408/71,

το άρθρο 17 παράγραφος 7 και το άρθρο 60 παράγραφος 6 του κανονισμού (ΕΟΚ) αριθ. 574/72 του Συμσουλίου της 21ης Μαρτίου 1972 περί του τρόπου εφαρμογής του κανονισμού (ΕΟΚ) αριθ. 1408/71, όπως τροποποιήθηκε τελευταία από τον κανονισμό (ΕΟΚ) αριθ. 3811/86 του Συμσουλίου της 11ης Δεκεμσρίου 1986,

Εκτιμώντας:

ότι η απόφαση αριθ. 116, που έχει δημοσιευθεί στην Επίσημη Εφημερίδα των Ευρωπαϊκών Κοινοτήτων αριθ. C 193 της 20ής Ιουλίου 1983, πρέπει να συμπληρωθεί από 1ης Ιανουβρίου 1986 μετά την προσχώρηση της Πορτογαλίας και της Ισπανίας.

ότι πρέπει να καθορισθούν οι παροχές που αναφέρονται στα άρθρα 17 παράγραφος 7 και 60 παράγραφος 6 του κανονισμού (ΕΟΚ) αριθ. 574/72 διασκεφθείσα σύμφωνα με τους όρους που αναφέρονται στο άρθρο 80 παράγραφος 3 του κανονισμού (ΕΟΚ) αριθ. 1408/71,

ΑΠΟΦΑΣΙΖΕΙ:

1. Οι παροχές που αναφέρονται στο άρθρο 17 παράγραφος 7 και 60 παράγραφος 6 του κανονισμού (ΕΟΚ) αριθ. 574/72 είναι οι παροχές που προσλέπονται από τη νομοθεσία του τόπου κατοικίας ή παρομονής η χορήγηση των οποίων εξαρτάται από προηγούμενη έγκριση του φορέα που εφαρμόζει τη νομοθεσία αυτή.

2. Για την εφαρμογή των άρθρων 17 παράγραφος 7 πρώτη φράση και 60 παράγραφος 6 πρώτη φράση του κανονισμού (ΕΟΚ) αριθ. 574/72, ο φορέας του τόπου κατοικίας ή διαμονής, ο οποίος παρέχει προηγούμενη έγκριση για τη χορήγηση παροχής σε είδος, προειδοποιεί τον αρμόδιο φορέα για την απόφαση του (κυρίως με το έντυπο Ε 114) εφόσον:

2.1. Η παροχή περιλαμσάνεται στον κατωτέρω κατάλογο:

α) συσκευές προθέσεως και ορθοπεδικές συσκευές ή στηρικτικές συσκευές συμπεριλαμσανομένων και των ελαστικών ορθοπεδικών ζωνών από ενισχυμένο ύφασμα καθώς και όλων των συμπληρωμάτων, εξαρτημάτων και εργαλείων·

β) ορθοπεδικά παπούτσια και παπούτσια συμπληρώματος (μη ορθοπεδικά)·

γ) προθέσεις σιαγόνος και προσώπου, περούκες·

δ) οφθαλμικές προθέσεις, φακοί επαφής, μεγενθυτικά γυαλιά και τηλεσκοπικά γυαλιά·

ε) συσκευές κωφότητος, κυρίως ακουστικές και φωνητικές συσκευές·

στ) οδοντικές προθέσεις (μόνιμες και κινητές) και προθέσεις εμφράξεως της στοματικής κοιλότητας·

ζ) αμαξίδια για ασθενείς (χειροκίνητα ή μηχανοκίνητα) κυλιόμενες καρέκλες και άλλα μηχανικά μέσα που επιτρέπουν τη μετακίνηση, σκύλοι-οδηγοί για τυφλούς·

η) ανανέωση των παροχών που αναφέρονται στα προηγούμενα εδάφια·

θ) θεραπείες·

ι) παρακολούθηση και θεραπευτική αγωγή:

- σε αναρρωτήριο, σανατόριο, ίδρυμα ή οικοτροφείο για μειονεκτούντες (τυφλούς, κωφάλαλους, διανοητικά μειονεκτούντα άτομα, κλπ.) ή σε αναπαυτήριο,

- σε πρεβαντόριο εφόσον η διάρκεια παραμονής προβλέπεται να παραταθεί πέρα από τις είκοσι ημέρες σύμφωνα με τη γνώμη του θεράποντος ιατρού, ή εάν η νομοθεσία της χώρας όπου ευρίσκεται ο ενδιαφερόμενος το απαιτεί σε ανάλογες περιπτώσεις, σύμφωνα με τη γνώμη του ιατρού-ελεγκτή (σύμβουλος ιατρός) του φορέα του τόπου παραμονής ή του τόπου κατοικίας, ή εφόσον η διάρκεια παραμονής παρατείνεται, αντίθετα με προηγούμενη γνώμη του προαναφερόμενου ιατρού, πέρα από τις είκοσι μέρες·

ια) μέτρα λειτουργικής αποκατάστασης ή επαγγελματικής επανεκπαίδευσης·

ιβ) κάθε επιδότηση που προορίζεται να καλύψει τμήμα του κόστους που προκύπτει από τη χορήγηση των παροχών που αναφέρονται στα στοιχεία α) έως κ).

2.2. Το πιθανό ή πραγματικό κάστος της παροχής υπερβαίνει το κατ' αποκοπήν ποσό που αναφέρεται κατωτέρω:

α) 20000 βελγικά φράγκα για το βελγικό φορέα κατοικίας·

β) 3600 δανικές κορώνες για το δανικό φορέα κατοικίας·

γ) 1000 γερμανικά μάρκα για το γερμανικό φορέα κατοικίας·

δ) 50000 δραχμές για τον ελληνικό φορέα κατοικίας·

ε) 50000 ισπανικές πεσέτες για τον ισπανικό φορέα κατοικίας·

στ) 2900 γαλλικά φράγκα για το γαλλικό φορέα κατοικίας·

ζ) 300 λίρες Ιρλανδίας για τον ιρλανδικό φορέα κατοικίας·

η) 590000 ιταλικές λίρες για τον ιταλικό φορέα κατοικίας·

θ) 20000 φράγκα Λουξεμβούργου για το λουξεμβουρ-γιανό φορέα κατοικίας·

ι) 1100 ολλανδικά φιορίνια για τον ολλανδικό φορέα κατοικίας·

ια) 60000 πορτογαλικά εσκούδα για τον πορτογαλικό φορέα κατοικίας·

ιβ) δεν εφαρμόζεται στο Ηνωμένο Βασίλειο για διοικητικούς λόγους·

3. Δεν χρειάζεται να προειδοποιηθεί ο αρμόδιος φορέας όπως προβλέπεται στην παράγραφο 2 στις περιπτώσεις:

α) εφαρμογής του άρθρου 22 παράγραφος 1 στοιχείο γ) και του άρθρου 55 παράγραφος 1 στοιχείο γ) του κανονισμού (ΕΟΚ) αριθ. 1408/71·

β) απόδοσης βάσει κατ' αποκοπήν ποσών·

γ) παραίτησης από την απόδοση των δαπανών·

δ) όπου ο αρμόδιος φορέας είναι φορέας του Ηνωμένου Βασιλείου.

4. Οι επείγουσες περιπτώσεις κατά την έννοια του άρθρου 20 του κανονισμού (ΕΟΚ) αριθ. 1408/71 και οι απόλυτα επείγουσες περιπτώσεις κατά την έννοια των άρθρων 17 παράγραφος 7 και 60 παράγραφος 6 του κανονισμού (ΕΟΚ) αριθ. 574/72 είναι αυτές όπου η χορήγηση μιας από τις παροχές που αναφέρονται στην παράγραφο 1 της παρούσας απόφασης δεν μπορεί να μετατεθεί χρονικά χωρίς να θέσει σε κίνδυνο τη ζωή ή να απειλήσει την υγεία του ενδιαφερομένου. Στην περίπτωση όπου μια από τις παροχές που αναφέρονται στα στοιχεία α) έως ζ) της παραγράφου 2.1 της παρούσας απόφασης διακόπτεται ή μειώνεται τυχαία, για τη διαπίστωση της απόλυτα επείγουσας περίπτωσης, αρκεί να δικαιολογηθεί η ανάγκη για ανανέωση της εν λόγω παροχής.

5. Οι διατάξεις των παραγράφων 1 έως 4 της παρούσας απόφασης εφαρμόζονται στις περιπτώσεις που αναφέρονται στα άρθρα 19 και 22, στο άρθρο 25 παράγραφος 1 και παράγραφος 3 στοιχείο θ), στο άρθρο 31 στοιχείο α), στο άρθρο 52 στοιχείο α) και στο άρθρο 55 παράγραφος 1 του κανονισμού (ΕΟΚ) αριθ. 1408/71 καθώς και στο άρθρο 17 παράγραφος 7, στο άρθρο 20 παράγραφος 5, στο άρθρο 21 παράγραφος 2, στο άρθρο 22 παράγραφοι 2 και 3, στο άρθρο 23, στο άρθρο 26 παράγραφος 3, στο άρθρο 27, στο άρθρο 31 παράγραφοι 2 και 3, στο άρθρο 60 παράγραφος 6, στο άρθρο 62 παράγραφος 7 και στο άρθρο 63 παράγραφοι 2 και 3 του κανονισμού (ΕΟΚ) αριθ. 574/72.

6. Η παρούσα απόφαση, η οποία αντικαθιστά την απόφαση αριθ. 116 της 15ης Δεκεμβρίου 1982 θα δημοσιευθεί στην Επίσημη Εφημερίδα των Ευρωπαϊκών Κοινοτήτων. Η εν λόγω απόφαση εφαρμόζεται από την 20ή ημέρα μετά τη δημοσίευσή της.

Ο Πρόεδρος της Διοικητικής Επιτροπής

Α. Trier

--------------------------------------------------